CELEX: 62014CN0508
Language: hu
Date: 2014-11-13 00:00:00
Title: C-508/14. sz. ügy: A Nejvyšší správní soud (Csehország) által 2014. november 13-án benyújtott előzetes döntéshozatal iránti kérelem – Český telekomunikační úřad kontra T-Mobile Czech Republic a.s. és Vodafone Czech Republic a.s.

16.2.2015   
            
            
               HU
            
            
               Az Európai Unió Hivatalos Lapja
            
            
               C 56/4
            
         A Nejvyšší správní soud (Csehország) által 2014. november 13-án benyújtott előzetes döntéshozatal iránti kérelem – Český telekomunikační úřad kontra T-Mobile Czech Republic a.s. és Vodafone Czech Republic a.s.
   (C-508/14. sz. ügy)
   (2015/C 056/05)
   Az eljárás nyelve: cseh
   
      A kérdést előterjesztő bíróság
   
   Nejvyšší správní soud
   
      Az alapeljárás felei
   
   
      Fellebbező: Český telekomunikační úřad
   
      Ellenérdekű felek a fellebbezési eljárásban: T-Mobile Czech Republic a.s., Vodafone Czech Republic a.s.
   
      További felek az eljárásban: O2 Czech Republic a.s. (2014. június 20-ig Telefónica Czech Republic, a.s.), UPC Česká republika, s.r. o.
   
      Az előzetes döntéshozatalra előterjesztett kérdések
   
   
               1)
            
            
               Az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló, 2002. március 7-i 2002/22/EK irányelv (1) (a továbbiakban: irányelv) 12. és 13. cikkét úgy kell-e értelmezni, hogy az ilyen szolgáltatások nyújtására ott meghatározott „nettó költséggel” ellentétes az, ha a szolgáltatásnyújtó „ésszerű hasznát” beleszámítják az adott szolgáltatás nettó költségének összegébe?
            
         
               2)
            
            
               Amennyiben az első kérdésre igenlő válasz adandó, az irányelv rendelkezéseinek (12. és 13. cikk) közvetlen hatálya van-e?
            
         
               3)
            
            
               Amennyiben az irányelv 12. és 13. cikkének közvetlen hatálya van, lehet-e erre a hatályra hivatkozni egy olyan kereskedelmi társasággal szemben, amelyben a tagállam a részvények 51 %-ával rendelkezik (ellenőrzi) – jelen esetben az O2 Czech Republic a. s. („állami jogalanynak” minősül-e)?
            
         
               4)
            
            
               Amennyiben az 1–3. kérdésre igenlő válasz adandó, az irányelvet alkalmazni kell-e azon jogviszonyokra is, amelyek a Cseh Köztársaságnak az Európai Unióhoz történő csatlakozását megelőző időszakban (2004. január 1. és április 30. között) jöttek létre?
            
         
      (1)  HL L 108., 51. o.